text: GMV: de gener 2012
  en dimarts, de gener 31, 2012
  en divendres, de gener 27, 2012
  en dimarts, de gener 24, 2012
  en dimecres, de gener 18, 2012
  en divendres, de gener 13, 2012
  EL GRUP MUNTANYA VALLDIGNA CELEBRA EL CAP D'ANY A LA BASTIDA
  Membres del Grup Muntanya Valldigna acompanyats de companys i companyes del País Valencià i de Catalunya han celebrat el Cap d'Any a l'Alberg La Bastida.
  El divendres 30 de desembre, per la vesprada, arribaven a l'alberg companys i companyes de diferents entitats del muntanyisme del País Valencià i de Catalunya per a passar 2 nits a l'alberg. Per la nit es va fer una torrada de carn, seguida d'una tertúlia sobre el paratge Municipal de Quatretonda i les possibilitats de muntanyisme a la zona.
  Dissabte es realitzà una excursió a Xàtiva on van poder conèixer de primera mà, part de la cultura, la història i la gastronomia de la zona. Van visitar el casc antic i el Castell de Xàtiva i després anaren a degustar a hora de dinar un plat tradicional d'arròs al forn, al Bar – Restaurant El Lleó. Per la vesprada tornaren al refugi per a preparar el sopar de Cap d'Any.
  A la nit celebraren el cap d'any de forma tradicional, sense cap tipus d'aparell radiofònic ni televisiu. Quan va arribar l'hora de les campanades amb una cullera i un perol es va simular el toc de les campanes, amb la degustació del raïm per part d'uns o gallons de taronges per part d'altres, seguit de les felicitacions corresponents. La festa va continuar fins a la matinada, amb música tradicional, jocs i tertúlies diverses.
  A l'endemà, a les 11h, es va realitzar una passejada on els muntanyencs van poder gaudir del patrimoni natural i cultural de la zona. A les 14:30 h arribaven a l'alberg i degustaven un bon plat de Cus-cus, per a després, tornar cap a casa amb la satisfacció d'haver passat un Cap d'Any especial i diferent amb companyia de companys i companyes del món del muntanyisme i d'altres en ple Paratge Natural, rodejats de muntanyes i paisatges sorprenents.